Praksoteka 2021-02-05 10.14.33 PRAKSOTEKA 82872898602

Ime i prezime predavača: Rada Čahtarević, Arhitektonski fakultet Univerziteta u Sarajevu

Predavanje koje je održala profesorica Rada Čahtarević bilo je vezano za brojne načine izvođenja online nastave, te je s tim u vezi tema ovog predavanja bila Različiti načini i metode izvođenja nastave, a posebno grafičkih vježbi i intreakcija sa studentima, korištenje opcija u aplikaciji Teams. Predavanje je veoma strukturirano te profesorica sa jasnim informacijama prezentira izazove sa kojima se suočila tokom prethodne akademske godine. Pored brojnih izazova, profesorica pravi distinkciju između digitalnog i postdigitalnog doba, te prezentira koje su to prednosti a koji nedostaci jednog i drugog. Kroz svoje izlaganje, profesorica Čahtarević prikazuje niz metoda u izvođenju online nastave, te u komunikaciji sa svojim studentima dolazi do jednog najoptimalnijeg načina održavanja predavanja i vježbi. Riječ je o aplikaciji Microsoft Teams, gdje je uz brojne alate koje nudi Teams aplikacija online nastava uspješno održana. S tim u vezi, profesorica naglašava da studenti, ne samo da su aktivno učestvovali u disksusijama tokom predavanja, nego su bili aktivni sudionici u kreiranju načina održavanja nastave. Nadalje, kroz svoje izlaganje profesorica govori da je provedena i anketa među studentima Arhitektonskog fakulteta Univerziteta u Sarajevu gdje su profesori željeli saznati da li su studenti zadovoljni trenutnom organizacijom online nastave. Ono što su generalni rezultati pokazali jeste da studenti i u budućnosti žele da uz klasično, tradicionalno podučavanje, jedan dio nastave bude organizovan u online režimu. Zaključno je da jedan takav kombinovani oblik nastave, čini se najbolje odgovara većini studenata. Nadalje, ono što je još važno spomenuti, a na šta je profesorica posebno ukazala jeste činjenica da studenti vole strukturu, vole organizaciju i jasne informacije. Sukladno tome, prijedlog je da se raspored predavanja i vježbi prati, kako je i planirano nastavnim planom i programom u tradicionalnom obliku predavanja. Na ovaj način studenti ostaju motivirani za educiranje i imaju smislenu strukturu i organizaciju kada je u pitanju obrazovanje. Zaključno ono što profeosorica naglašava jeste da se obrazovni sistem treba okrenuti jednom diginalnom i postdigitalnom dobu, te uz pomoć alata koje nudi digitalizacija tradicionalni oblik podučavanja itekako može postati uspješniji.